Publication: Magyar Közlöny
Issue: MK-2010-78 (Year: 2010, Number: 78)
Era: contemporary
Section: rendjérõl szóló 292/2009. (XII. 19.) Korm. rendelet (a továb biak ban: Ámr.) 1. § (2) bekezdés a)–b), d)–f), h), valamint
Paragraph Index: 258

17. § Az R2. 42. § (1) bekezdése helyébe a következõ rendelkezés lép: „(1) A Nemzeti Fejlesztési Ügynökség vagy az általa kijelölt közremûködõ szervezet felelõssége annak biztosítása, hogy a már kifizetett, de szabálytalanul felhasznált támogatási összegek a kedvezményezettektõl behajtásra kerüljenek. A behajtott összeget a lebonyolítási pénzforgalmi számlán történõ jóváírásáról szóló fizetésiszámla-kivonat kézhezvételét követõ 5 munkanapon belül a megfelelõ fejezeti kezelésû elõirányzat-felhasználási keretszámlára kell visszautalni. Az utalást megelõzõen az utaló köteles a fejezeti kezelésû elõirányzat-felhasználási keretszámla felett rendelkezõvel egyeztetni. Az irányító hatóság kezdeményezi a befolyt, illetve kompenzált követelések rendezését az EMIR rendszerben legalább kéthavonta. Amennyiben a befolyt, illetve kompenzált követelések támogatási összege korábban az Igazoló Hatóságtól lehívásra került, akkor a behajtott összeg közösségi támogatási részét az irányító hatóság a rendezés EMIR alapbizonylat irányító hatóság általi jóváhagyását követõ 5 munkanapon belül visszautalja az Igazoló Hatóság pénzforgalmi számlájára. Ha az EMIR alapbizonylat az Igazoló Hatóság számára ír elõ kötelezettséget, az Igazoló Hatóság intézkedik a fejezeti kezelésû elõirányzat-felhasználási keretszámlára történõ utalásról.”

Source: https://magyarkozlony.hu/hivatalos-lapok/f5e8f4953fe1ff6180b0701f55f774e099171113/dokumentumok/44bdd551bf02118e4b357d3dd081b1e58b15a353/letoltes